Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 422/13/7706	Poprad, 7.8.2015
EEČ : 2-57-105-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: robotník
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.10.2013, spisová značka 2 Pv 422/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 30.04.2013 v čase okolo 21.30 hod. vo Svite na parkovisku pri obytnom dome č. XXXXX, na ulici XXXXX potom , čo zaparkoval svoje motorové vozidlo Škoda Felícia, evidenčné číslo XXXXX a chystal sa z neho vystúpiť, prišli k nemu bratia XXXXX, nar. XXXXX a XXXXX, nar. XXXXX, obaja bytom XXXXX ktorých obvinený XXXXX poznal a mal s nimi pretrvávajúce nezhody prejavované cestou vulgárnych SMS a po príchode bratov XXXXX k otvoreným drevám vodiča jeho vozidla XXXXX ešte sedel na sedadle vodiča a v momente ich príchodu sa otočil smerom do vnútra svojho vozidla, odkiaľ zobral krátku expanznú zbraň, samonabíjaciu pištoľ nemeckej výroby značky XXXXX ktorá je podľa odborného vyjadrenia KEÚ Košice zbraňou kategórie D,  s ktorou sa bez akejkoľvek výzvy a upozornenia o type zbrane, hneď sa otočil smerom k bratom XXXXX, ktorí keď to uvideli, tak z obavy pred použitím tejto zbrane XXXXX sa schoval za uvedené motorové vozidlo a XXXXX chytil XXXXX za predlaktie ruky, v ktorej držal túto zbraň a ruku mu stiahol nadol tak, aby zbraň mierila smerom k zemi, pričom počas tohto zápasenia si XXXXX vyložil ľavú nohu von zo svojho vozidla a v momente tohto vzájomného zápasenia bol z tejto zbrane vystrelený jeden výstrel, na čo XXXXX vyzval XXXXX, aby túto zbraň pustil, ale ten ho neposlúchol a tak ho stále XXXXX držal za jeho predlaktie tak, aby zbraň stále mierila smerom k zemi, kde v tom čase k nim prišiel XXXXX, nar. XXXXX ktorý sa v čase tohto výstrelu nachádzal na terase pohostinstva XXXXX, vzdialenej asi 40 metrov od miesta tejto udalosti, a potom čo počul výstrel pribehol k nim, aby preveril, čo sa stalo, pričom uvidel, že jemu neznámy muž sediaci v uvedenom vozidle na sedadle vodiča držal v ruke krátku strelnú zbraň a vtedy počul zaznieť druhý výstrel z tejto zbrane, na čo odtlačil XXXXX od XXXXX, ktorý ho dovtedy stále držal za ruku tak, aby zbraň zostala namierená k zemi a opýtal sa XXXXX, prečo strieľa, na čo XXXXX, ako sa uvoľnil si vložil svoju ľavú ruku späť do vozidla a cez svoje ľavé rameno, ešte raz namieril zbraň smerom na XXXXX a XXXXX sa v tomto momente šiel schovať za zadnú časť vozidla XXXXX, ktorý potom zatvoril dvere na svojom vozidle a následne ho naštartoval a z miesta odišiel preč, pričom takto svojim konaním XXXXX vzbudil u poškodených XXXXX, XXXXX a XXXXX dôvodnú obavu o ich život a zdravie, dôsledku použitia strelnej zbrane, vzbudzujúcej svojím výzorom a použitím typ pravej zbrane spôsobilej streľby, nakoľko neboli XXXXX upozornení na dôvod jej možného použitia a ani upovedomení o type tejto zbrane, pričom uvedeným skutkom im nebola spôsobená žiadna majetková škoda ani ujma na zdraví.  

Uznesením prokurátora Okresnej prokuratúry XXXXX zo dňa 15.10.2013, spisová značka 2 Pv 422/13/7706, bola určená obvinenému skúšobná doba v trvaní 12 mesiacov.
Odôvodnenie:
Okresný prokurátor Okresnej prokuratúry v Poprade, uznesením sp. zn. 2 Pv 422/13-4 zo dňa 15.10.2013, podľa § 216 ods. 1 Trestného poriadku podmienečne zastavil trestné stíhanie obv. XXXXX  pre prečin nebezpečného vyhrážania podľa § 360 ods. 1,  ods. 2 písm. a/ Trestného zákona. 

Podľa § 216 ods. 2 Trestného poriadku bola obvinenému XXXXX určená skúšobná doba v trvaní 18 (osemnástich) mesiacov. 

	Uznesenie o podmienečnom zastavení trestného stíhania nadobudlo právoplatnosť 30.10.2013.  Skúšobná doba uplynula 30.04.2015. 
      
	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Po uplynutí skúšobnej doby bolo preverené správanie sa obvineného XXXXX  počas podmienečného zastavenia trestného stíhania vyžiadaním správy o povesti z miesta trvalého bydliska, odpisu z registra trestov, správy z Okresného úradu XXXXX, Odboru všeobecnej vnútornej správy a lustráciou v registroch GP SR. 

	Zo zabezpečených podkladov vyplýva, že obvinený v priebehu skúšobnej doby viedol riadny život, nebol súdom odsúdený za trestný čin. Zo správy Obce Gánovce je hodnotený kladne, je milej a priateľskej povahy. V obci má dobré meno. Zo správy Okresného úradu XXXXX, odboru všeobecnej vnútornej správy vyplýva, že obvinený v sledovanom období má vedený jeden záznam z roku 2012, za priestupok na úseku dopravy. Lustráciou v systémoch GP SR bolo zistené, že voči obvinenému nie je vedené žiadne trestné stíhanie.  

	V danej veci bolo zistené, že obvinený počas skúšobnej doby bol síce postihnutý v blokovom konaní, bolo to však za menej závažný priestupok iného charakteru (porušenie pravidiel cestnej premávky). Za iné závažnejšie konanie nebol postihnutý ani potrestaný, preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Havrilčák
prokurátor